ફિલ્મનું ટાઇટલ ‘લુટેરા’ છે, પણ એ બે હેતુથી રાખવામાં આવ્યું છે. એક હેતુ એવો છે કે આ વાર્તા એક એવા ચોરની છે જેનું કામકાજ ચોરીનું છે અને બીજો હેતુ એ છે કે આ વાર્તા એક એવા ચોરની છે જે શરમાળ પ્રકૃતિની એક યુવતીનું દિલ ચોરી લે છે. ફિલ્મના કેન્દ્રસ્થાને લવસ્ટોરી જ છે. અગાઉ ‘ઉડાન’ જેવી ક્રિટિક્સની વાહવાહી લૂંટાવી ચૂકેલી ફિલ્મ ડિરેક્ટ કરી ચૂકેલા વિક્રમાદિત્ય મોટવાણીની આ ફિલ્મની કથાવસ્તુ અમેરિકાના જાણીતા વાર્તાકાર ઓ હેન્રીની ‘ધ લાસ્ટ લીફ’ પર આધારિત છે.